open-index/open-wikipedia-markdown huggingface dataset:
Þulir

**Þulir** er navn på en kategori vise menn eller diktere i norrøn tid som noen steder settes i sammenheng med religiøs virksomhet og som kanskje var en forløper for de skalder som man hører om fra 800-tallet og utover i vikingtiden.

Peter Andreas Munch betegner i en fotnote i Det norske Folks Historie Þulir som enslags geistlige, «*som offentligt foredroge eller foresang Folket Gudelærens Myther. Dette kunde de neppe, uden at være i Besiddelse af en højere Religionskundskab end Menigmand, og neppe engang uden at være indviede i Religionens Mysterier*».

Finnur Jónsson omtaler også Þulir i boka Den islandske litteraturs historie. I omtalen av dikt som synes å være overlevert fra tiden før skaldene trådte inn i historien i første halvdel av 800-tallet, mener Jónsson at Þulir har vært en gruppe mennesker som var «*ældre mænd, der sad inde med kundskaber ikke blot av historisk art, men også og navnlig om det menneskelige liv og mange grenede forhold, at de var, man kunde sige, datidens filosoffer*». Jónsson mener videre at de foredro ved større festlige sammenkomster og for høvdinger og deres følge. Sannsynligvis har de gjort det i verseform, jf. det norrøne ordet *Þula* som er betegnelse på et langt, oppramsende dikt. Det er også kjent at en bestemt plass, en stol, i høvdingens hall benevnes som *Þular stóll*. Jónsson antar at Þulir var høyt ansette og betydningsfulle menn med til dels overmenneskelig åndskraft. I historisk tid fikk navnet mer betydning av trollmann.

Þulir tilhørte sannsynligvis tiden før Harald Hårfagre. Fra hans tid synes de å være fortrengt av hirdskaldene som etter hvert ble en fast institusjon i kongenes maktapparat, hirden.

## Referanser
Oristanobukten

**Oristanobukten** (italiensk: *Golfo di Oristano*) er en bukt i Sardiniahavet, beliggende i nærheten av byen Oristano på vestkysten av Sardinia. Den er avgrenset av Kapp San Marco på Sinis-halvøya i nord, og av Kapp Frasca i sør. Bukten vender inn mot provinsene Oristano og Medio Campidano.

Det finnes flere våtmarksområder ved Oristanobukten, slik som Stagno di Cabras, Stagno di Mistras og Stagno di Santa Giusta.

Fiske, fiskeoppdrett og produksjon av fiskevarer slik som botargo er de viktigste aktivitetene her. Turisme blir også en stadig viktigere næringsvei, spesielt i områdene San Giovanni di Sinis, Marina di Torre Grande og Arborea Lido.
Manfredoniabukten

**Manfredoniabukten** (italiensk: *Golfo di Manfredonia*) er en bukt i Adriaterhavet på østkysten av Italia. Monte Gargano-halvøya danner buktens nordlige grense mens Pugliakysten danner den sørlige grensen. Flere elver, men i hovedsak Carapelle og Cervaro, renner ut i bukten. Bukten er oppkalt etter byen Manfredonia. Av andre områder langs kysten av bukten finner en saltsumpen Saline di Margherita di Savoia og området sør for Manfredonia. 

## Referanser
Ragnvald Paulson

**Paul Ragnvald Paulson** (født 10. juni 1858, død 23. desember 1926) var en norsk forlegger og en pioner innen arbeiderbevegelsen i Bergen og innen Arbeiderpartiet.

Han var sønn av politikeren Olav Paulssøn (1822-1896) og eldre bror av den profilerte journalisten og kritikeren Andreas Paulson (1861-1953). Familien flyttet fra Jølster til Bergen tre år etter at Ragnvald var født.

I Bergen startet Ragnvald Poulsen et bokantikvariat, og utvidet etterhvert virksomheten til å gi ut bøker. Han fikk også oversatt sosialistisk litteratur, som Peter Kropotkin og Robert Blatchford. Forlaget ble rammet av bybrannen i Bergen i 1916.

Paulson var medlem av Bergen bystyre, og hadde rundt 1905-1906 stor innflytelse i Arbeiderpartiet.

Han døde i slutten av 1926.

## Referanser


## Kilder
* «Paulson, Ragnvald», *Arbeidernes Leksikon*, Arbeidermagasinets Forlag (1932-1936)
* Terjesen , Einar A.: «Andreas Paulson» *Norsk biografisk leksikon*, Kunnskapsforlaget (2003)
* «Olav Poulson». Sogn og Fjordane fylke Encyclopedia, Norsk rikskringkasting.
* «Ragnvald Paulson Død»", *Arbeideren og Gudbrandsdalens Arbeiderblad* 28. desember 1926, side 2
SINE

**SINE** er forkortelsen for **SIkkerhedsNEttet**, et radionett som alle danske beredskaper ifølge loven skal bruke når både nett, kontrollrom og radioer er ferdigutviklet og implementert.

Systemet baserer seg på TETRA-systemet, og har utover muligheten for radiokommunikasjon dessuten mulighet for overførsel av forskjellige slags data, for eksempel GPS-koordinater fra alarmsentralen til et gitt kjøretøy (for eksempel ambulanse), hvilket især er fordelaktig hvor lokalkjennskapet er mindre enn optimalt. Derudover rommer systemet navnlig for ambulanser, idet at det blant annet kan overføres opplysninger om pasientens tilstand og om nødvendig kan mannskapet i ambulanse snakke med en lege.

Brukere av systemet omfatter alle deler av beredskapet, det vil si politi, brannvesen, ambulansetjeneste, Beredskabskorpset, Hjemmeværnet og i et visst omfang autohjelpsfirmaer.

## Referanser


## Eksterne lenker
*
Polyrhaphidini

* Se Systematisk inndeling

**Polyrhaphidini** er en gruppe av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, grå-brunspraglete trebukker. Dekkvingene har skarpt rettvinklede "skuldre" og har en god del små, opphøyde knøler, i alle fall i den fremre delen. Hos noen av artene er noen av disse knølene utviklet til skarpe pigger.

## Levevis
Som de fleste andre trebukker borer larvene i ved.

## Utbredelse
Gruppen er utbredt i Mellom- og Sør-Amerika (*Polyrhaphis*) og Afrika (*Eudryoctenes*).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Polyrhaphidini J. Thomson, 1860
******** Slekten *[[Eudryoctenes]]* Hintz, 1911
******** Slekten *[[Polyrhaphis]]* Audinet-Serville, 1835

## Kilder

* Liste over artene
* Katalog med utbredelsesdata, amerikanske arter 
* Katalog med utbredelsesdata, afrikanske arter 

## Eksterne lenker
*
Den ambrakiske bukt

**Den ambrakiske bukt**, også kjent som **Artabukta**, **Actiumbukta** eller **Amvrakiabukta** (gresk: Αμβρακικός κόλπος, *Amvrakikós kólpos*), er en bukt i Det joniske hav nordvest i Hellas. Den er om lag 40&nbsp;km lang og 15&nbsp;km bred og er den største lukkede bukten i Hellas. Byene Preveza, Arta, Amfilokhia (tidligere kjent som Karvasaras) og Vonitsa ligger langs kysten. Bukten har fått navnet sitt fra den antikke byen Ambrakia som lå nær kysten, mens det alternative navnet kommer fra byen Arta som i dag ligger på samme sted som Ambrakia.

## Geografi
Innløpet til bukten er et 700 meter bredt sund mellom den antikke odden Actium (gresk Άκτιο, *Aktio* eller Ἄκτιον, *Aktion*) i sør og Preveza i nord. En veitunnel går mellom de to byene. Bukten er forholdsvis grunn og langs kysten ligger det mange myrer, og store deler av dem er en del av en elvemunning. Elvene Louros og Arakhthos munner ut i bukten, og derfor er bukten varmere og inneholder mindre salt enn Det joniske hav.  En strøm renner fra bukten og ut i havet. Bukten er rik på multe, sjøtunge og ål.

## Historie
Den ambrakiske bukt var åsted for slaget ved Actium, hvor styrkene til Augustus beseiret flåten til Marcus Antonius og Kleopatra. I perioden fra den greske uavhengigheten (Konstantinopeltraktaten) i 1832 til slutten av den andre Balkankrigen (București-traktaten) i 1913 dannet deler av bukten grensen mellom kongedømmet Hellas og Det osmanske riket.

Restene av flere antikke byer ligger ved kysten: Actium ved innløpet, der det kjente slaget ved Actium ble utkjempet i 31 f.Kr.; Nikolipos, Argos Ippatum, Limnaea og Olpai.

## Kilder
* James Wolfe, "Observations on the Gulf of Arta, Made in 1830" *Journal of the Royal Geographical Society of London* **3**:77-94 (1833) på JSTOR
* 

## Eksterne lenker
* 
* Om Artabukta − bilder og informasjon − visit-preveza.com
Robert Blatchford

**Robert Blatchford** (født 17. mars 1851 i Maidstone i England, død 17. desember 1943) var en britisk sosialistisk agitator og skribent. 

Etter å ha tjenestegjort som soldat arbeidet Blatchford på kontor, til han i 1884 begynte som skribent.  Han skrev for avisen *[[The Clarion]]* der han i korte, skarpe, velskrevne artikler talte sosialismens sak. 

Hans mest kjente bok er *Merrie England*, først publisert i 1893. Den favnet flere av hans *Clarion*-artikler.

Ved utbruddet av første verdenskrig argumenterte Blatchford for at britiske arbeidere skulle la seg verve. 

## Bibliografi
* *The Nunquam Papers* (fra *Sunday Chronicle*), Edward Hulton and Co. (1891)
* *Fantasias* John Heywood, Manchester (1892)
* *Merrie England* Clarion Office, Walter Scott (1893).
* *The Nunquam Papers* (fra *The Clarion*) Clarion Newspaper (1895).
* *A Bohemian Girl* (McGinnis, P., pseudonym), London, 1898, Clarion Newspapers Co., Walter Scott, Ltd.
* *Dismal England*, London, Clarion Press (mai 1899)
* *My Favourite Books*  The Clarion Office, (også Chesworth, 1900)
* *My Favourite Books*, London, Clarion Press (1901)
* *Tales for the Marines*, London, Clarion Newspaper Co., Ltd. (1901)
* *Britain for the British*, London, Clarion Press (1902)
* *A Book About Books*, London, Clarion Press (1903)
* *God and my Neighbour* Clarion Press, (1903)
* *Julie A Study of a Girl by a Man*, London, Clarion Press (1904)
* *Not Guilty: A Defense of the Bottom Dog* Clarion Press (1906)
* *The Sorcery Shop: An Impossible Romance*, London, Clarion Press (1907)
* *The Dolly Ballads* (Illustrert av Frank Chesworth) Clarion Press (1907)
* *The War That Was Foretold: Germany and England*, opptrykk fra *The Daily Mail* (1909)
* *My Life in the Army*, London, Clarion Press (1910)
* *More Things in Heaven and Earth: Adventures in the Quest for a Soul*, London, Methuen & Co. (1925)
* *As I Lay A-Thinking: Some Memories and Reflections of an Ancient and Quiet Watchman* Hodder & Stoughton, London (1926)
* *Essays of To-Day and Yesterday*, London, George G. Harrap & Co., Ltd. (1927)
* *Saki’s Bowl*, London, Hodder & Stoughton Publishers (1928)
* *Where Are the Dead*, London, Cassell and Company, Ltd. (1928) [inneholder et kapåittel av Blatchford, “Secrets of Life and Love.”]
* *My Eighty Years*, Great Britain, Cassell & Company Limited. (1931)
* *What's All This?*, London, George Routledge & Sons, Ltd. (1940)
* *General Von Sneak*, London, Hodder & Stoughton, Publishers, n.d.
* *Stunts*, London, Clarion Press, n.d.

## Referanser
Valenciabukten

**Valenciabukten** (valensiansk: *Golf de València*, spansk: *Golfo de Valencia*) er en bukt i det vestlige Middelhavet på østkysten av Spania, med Cabo de la Nao som den sørlige grensen. Den nordlige grensen er mer uklar, men blir av og til regnet som enten neset ved Vinaròs eller Ebrodeltaet. Opp til Vinaròs dekker bukten hele kysten av regionen Valencia og opp til Ebro òg de sørligste områdene av Catalonia. 

De vesle Columbretesøyene ligger i denne bukten. Nullmeridianen går gjennom bukten.

## Geografi
Kysten langs Valenciabukten består for det meste av sletter og sand. Kystmyrer (hovedsakelig Albufera) finnes også her. Albufera er vernet som et internasjonalt viktig våtmarksområde i henhold til Ramsar-konvensjonen. På de lavtliggende, frodige slettene blir det først og fremst dyrket ris og sitrustrær som appelsin og sitron. 

Området i og rundt Valenciabukten er blant de fineste eksemplene på typisk middelhavsklima i Spania. Kysten av Valenciabukta er tett befolket og folketettheten her er en av de høyeste i Spania.

I mai 2011 fikk det skotske energiselskapet Cairn Energy tillatelse fra spanske myndigheter til å utforske oljeforekomster og drive borerigger og oljeplattformer i et område på 4&nbsp;000 km² i Valenciabukten. Det foreligger miljømessige bekymringer om oljeboring i dette området. 

## Se også
*Balearene

## Referanser
Fethiyebukten

**Fethiyebukten** (tyrkisk: *Fethiye Körfezi*) er en bukt i Middelhavet sørvest i Tyrkia. Byene Fethiye og Göcek i provinsen Muğla ligger ved kysten av bukten. Den grenser i vest til Kurdoğluneset og i øst til İlbisneset/Kapp Angistro. Bukten er et populært turist- og seileområde. 

Frem til 1923 var den kjent som Meğri/Makri/Macre/Mekri-bukta, som er det tidligere navnet på distriktet Fethiye. Fethiyebukten ligger i det antikke Lykia, og ble på den tiden kalt *Telmessosbukten* eller *Glaucus Sinus*. De antikke byene Lydae og Telmessos (dagens Fethiye) lå ved kysten.
Kota Kinabalu (distrikt)

**Kota Kinabalu** er et distrikt i Patai Barat-divisjonen i den malaysiske delstaten Sabah. Distriktet er Sabahs nest minste med et areal på 350 kvadratkilometer og det mest folkerike med over  innbyggere. Det strekker seg fra kysten av Sørkinahavet og østover mot Crockerfjellene. Gaya, Manukan og noen mindre øyer utgjør Tunku Abdul Rahman nasjonalpark. 

Administrasjonssenteret er byen Kota Kinabalu, som også er hovedstaden i Sabah. Den vestlige halvdelen av distriktet ligger i sin helhet innen Kota Kinabalus byregion, mens den østlige delen i hovedsak består av et skogkledd ås- og fjellandskap.

Kota Kinabalu-distriktet ble opprettet den 1. januar 1979. 

## Referanser
Pretiliini

* Se Systematisk inndeling

**Pretiliini** er en gruppe av biller som tilhører den artsrike underfamilien Lamiinae i familien trebukker (Cerambycidae). Gruppen omfatter bare én kjent art.

## Utseende
En middelsstor, spinkel trebukk. Oversiden er kledt med korte hår. Antennene er noe lengre enn kroppen. Pronotum er omtrent så langt som bredt, gulrødt, omtrent sylindrisk uten pigger eller tenner ved ytterkanten, mye smalere enn dekkvingene. Dekkvingene er parallellsidige med markerte "skuldre", de kan være samme farge som pronotum eller gråsvarte.

## Levevis
Som de fleste andre trebukker borer larvene i ved.

## Utbredelse
Arten er kjent fra Fransk Guyana og det nordlige Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Pretiliini Martins & Galileo, 1990
******** Slekten *[[Pretilia]]* Bates, 1866
********* *[[Pretilia tuberculata]]* (Fabricius, 1801)

## Kilder

* Liste over artene
* Katalog med utbredelsesdata 

## Eksterne lenker
*
Megalosaurus

**Megalosaurus** var en dinosaur som levde i Europa for 166 millioner år siden. Den var 7 meter lang og veide 1,5 tonn. Den var i slekt med Torvosaurus. Den jaktet på andre dinosaurer.
## Eksterne lenker
*
Prosopocerini

* Se Systematisk inndeling

**Prosopocerini** er en gruppe av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore til nokså store, brunlige trebukker. Antennene er vanligvis lengre enn kroppen. Pronotum har en butt tann midt på hver side. Dekkvingene har ofte lyse tegninger.

## Levevis
Som de fleste andre trebukker borer larvene i ved.

## Utbredelse
Gruppen er vidt utbredt i Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Prosopocerini J. Thomson, 1868
******** Slekten *[[Bangalaia]]* Duvivier, 1890
******** Slekten *[[Bangaloides]]* Breuning & Téocchi, 1975
******** Slekten *[[Parabangalaia]]* Breuning, 1946
******** Slekten *[[Paraprotomocerus]]* Breuning, 1966
******** Slekten *[[Prosopocera]]* Dejean, 1835
******** Slekten *[[Protomocerus]]* Gahan, 1898

## Kilder
* Longicorn ID - Prosopocerini
* Liste over slektene
* Katalog med utbredelsesdata 

## Eksterne lenker
*
Proctocerini

* Se Systematisk inndeling

**Proctocerini** er en gruppe av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, avlange trebukker, brunlig eller grønnlig svarte med en rad av hvite flekker på hver side av pronotum som fortsetter på dekkvingene. Dekkvingene har en kort pigg ytterst i spissen.

## Levevis
Som de fleste andre trebukker borer larvene i ved, blant annet på trær i familien Sterculiaceae.

## Utbredelse
Gruppen er utbredt i sentrale deler av Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Proctocerini Aurivillius, 1921
******** Slekten *[[Proctocera]]* Chevrolat, 1855
********* *[[Proctocera lugubris]]* J. Thomson, 1858
********* *[[Proctocera quadriguttata]]* Aurivillius, 1914
********* *[[Proctocera scalaris]]* Chevrolat, 1855
********* *[[Proctocera senegalensis]]* (J. Thomson, 1857)
********* *[[Proctocera vittata]]* Aurivillius, 1913

## Kilder
* Longicorn ID - Proctocerini
* Liste over artene
* Katalog med utbredelsesdata 

## Eksterne lenker
*
Axel Edvin Gundersen

**Axel Edvin Gundersen** (født 3. april 1871 ved Svinesund i Bohuslän i Sverige, død 26. juni 1956) var en svensk-norsk fagforeningsmann og politiker, hjemmehørende i Arbeiderpartiet og Norges Socialdemokratiske Arbeiderparti.

Gundersen kom til Norge i 16-årsalderen, i første omgang til Sarpsborg. Der gikk han i skomakerlære. I 1889 flyttet han til Kristiania.

Fra 1896 var han medlem av forbundsstyret i Skotøyarbeiderforbundet, og fra 1904 var han forretningsfører i forbundet. I 1899 deltok han i stiftelsen av AFL, landsorganisasjonen. Der satt han mange år som medlem av sekretariatet, og en rekke år som varamann. Fra 1921 var han formann i skoarbeidernes nordiske sekretariat, og fra 1927 medlem av styret i Den internasjonale sko- og lærarbeiderunion.

Omkring århundreskiftet var han medlem av DNAs sentralstyre. Ved splittelsen i partiet i 1921 fulgte Gundersen høyrefløyen inn i det nye Norges Socialdemokratiske Arbeiderparti. Han vendte først tilbake til DNA da de to partiene slo seg sammen i 1927. Fra 1927 til 1933 satt han igjen i partiets sentralstyre. Fra 1927 satt han også i Oslo bystyre, og var medlem av husleienevnden.

## Referanser


## Kilder
* «Gundersen, Axel Edvin», *[[Arbeidernes Leksikon]]*, bind III, Oslo (1933)
* «Gundersen, Axel Edvin», *Hvem er hvem 1948*
Alkyonidesbukten

**Alkyonidesbukten** (gresk: Κόλπος Αλκυονίδων, *Kólpos Alkyonídon*), også stavet **Alkionidesbukten** eller **Alykonidesbukten**, er en bukt innerst på vestsiden av Korintbukta. Den er om lag 20−25 km lang og 20 km bred, og strekker seg fra Egosthena til Kapp Trakhilos fra øst til vest og fra Kapp Trakhilos til Perakhora-halvøya fra nord til sør.

Det er tre prefekturer som grenser til bukten: Korinthia i sør, Vest-Attikí i øst og Boiotia i nord. Bortsett fra Megarasletten i sørøst er det fjell som ligger rundt bukten. Disse fjellene er blant annet Gerania i sør, Pateras i øst, Kithairon i nordøst og Helikon i nord. Av strender i bukten finner en Mikra Strava, Strava, Mavrolimni, Kato Alepokhori, Egosthena, Alyki og Paralia Korinis.

Alkyonidene, som også går under navnet Kala Nisia («De gode øyer»), ligger lengst vest i bukten. Disse øyene inkluderer Daskalio, Prasonisi og Zoodokhos Pigi. Flere øyer, som Fonias og Makronisos ligger helt i nord. I nord ligger også Kouveli i Domvrenabukten. Det går ingen fergeruter i denne bukten. 

## Mindre tilstøtende bukter
* Khinoubukten, sør
* Psathabukten, sørøst
* Egosthenabukten, øst
* Livadostrasbukten, nordøst
* Domvrenabukten, nordvest

## Steder langs bukten
* Sør:
** Mikra Strava
** Strava
* Sørøst:
** Mavrolimni
** Ejirouses
** Kato Alepokhori
* Øst:
** Egosthena
* Nordøst:
** Ajos Vasilios
* Nord:
** Kalamari
** Alyki
* Nordvest:
** Paralia Korinis

## Referanser
Jean-Michel Daoust

**Jean-Michel Daoust** (født 24. november 1983 i Salaberry-de-Valleyfield i Québec) er en canadisk ishockeyspiller som spiller for den norske klubben Stavanger Oilers.

## Karriere
Daoust spilte først profesjonelt for Cincinnati Cyclones i 2006.

18. januar 2008 signerte Daoust en proffkontrakt med Wilkes-Barre/Scranton Penguins. Han ledet poengligaen i ECHL (51) før han signerte for Wilkes-Barre/Scranton. Daoust avsluttet sesongen med 18 poeng på 37 kamper.

18. juli 2008 utøvet Penguins retten til å resignere Daoust. Han dro deretter til Houston Aeros foran 2009/10-sesongen, før han signerte en ettårskontrakt med samarbeidspartneren i NHL, Minnesota Wild.

9. juni 2011, signerte Daoust en ettårskontrakt med det tyske DEL-laget Straubing Tigers.

## Meritter

## Referanser


## Eksterne lenker
*
William Laurie Burns

**William Laurie Burns** (født 24. mars 1875, død 6. oktober, 1953) var en canadisk sportsutøver som deltok under OL 1904 i St. Louis.

Burns ble olympisk mester i lacrosse under OL 1904 i St. Louis. Han var med på laget *Shamrock Lacrosse Team* som beseiret det amerikanske laget *St. Louis Amateur Athletic Association* med 8 – 2 i finalen.

## OL-medaljer
* 1904  St. Louis -  **Gull** i lacrosse  Canada

## Eksterne lenker
*
Nick Schaus

**Nick Schaus** (født 3. juli 1986 i Orchard Park i New York) er en amerikansk ishockeyspiller som spiller for den norske klubben Stavanger Oilers.

## Karriere
Schaus tilbragte fire år hos UMass Lowell (Hockey East) i perioden 2006–10, med 65 poeng (10-55) og 220 utvisningsminutter over 148 kamper.

22. mars 2010 ble han signert som «free agent» av San Jose Sharks. 

I juli 2011 signerte Schaus en ettårskontrakt med Syracuse Crunch.

## Meritter
* Årets forsvarsspiller i USHL (2005/06)
* Vinner av NM i ishockey 2014

## Referanser


## Eksterne lenker
*
Xu Jiyu

**Xu Jiyu** (, født 1795, død 1873, fra Wutai fylke i Shanxi) var en ledende kinesisk mandarin og geograf i den senere del av Qingdynastiets tid. Han er best kjent for sitt verk *Yinghuan zhilüe* (瀛環志略; engelsk: *A short account of the maritime circuit*) og anses som en tidlig deltaker av selvstyrkingsbevegelsen.

## Referanser


## Litteratur
*Fred W. Drake: «A Mid-Nineteenth-Century Discovery of the Non-Chinese World», i  *Modern Asian Studies* 6, no. 2 (1972): 205-24.
*Fred W. Drake: *China Charts the World: Hsü Chi-Yü and His Geography of 1848.* Cambridge, MA: East Asian Research Center, 1975.
*Baidu Baike-artikkel om Xu Jiyu
*Studier om Xujiyu
Jeff LoVecchio

**Jeff LoVecchio** (født 26. august 1985 i Chesterfield i Missouri) er en amerikansk ishockeyspiller som spiller for den norske klubben Lillehammer.

## Karriere
18. mars 2008 signerte LoVecchio som «free agent» en toårskontrakt med Boston Bruins etter å ha gått på Western Michigan University og vært en del av samarbeidsklubben i AHL, Providence Bruins, resten av 2007/08-sesongen. Under off-season, påførte dog LoVecchio seg en hjernerystelse og gikk glipp av hele 2008/09-sesongen.

9. desember 2010 ble han tradet fra Bruins, sammen med Jordan Knackstedt, til Florida Panthers i bytte mot Sean Zimmerman.

## Referanser


## Eksterne lenker
*
Josef Stefan

**Josef Stefan** (slovensk *Jožef Stefan*, født 24. mars 1835 i Klagenfurt, død 7. januar 1893 i Wien) var en østerriksk fysiker og matematiker. Hans foreldre var slovenske, og i sin oppvekst var han opptatt av slovensk språk og identitet innen dobbeltmonarkiet Østerrike-Ungarn. Han har bidratt med flere, varige resultat innen fysikk og matematikk. Spesielt kan nevnes hans studier av egenskaper ved varmestråling som endte opp med Stefan-Boltzmanns lov. Denne beskriver hvordan varmeutstrålingen fra et legeme varierer med temperaturen. Innen matematikken huskes han for sine undersøkelser av partielle differensialligninger med bevegelige grensebetingelser, noe som i dag omtales som Stefan-problemet.

Stefan begynte å studere fysikk og matematikk i 1853 ved Universitetet i Wien. Etter han ble ferdig i 1857, arbeidet han som lektor i en realskole og ble i 1863 professor ved det samme universitetet. Noen få år senere ble han leder for det fysikalske instituttet og sekretær i vitenskapsakademiet i Wien. Han publiserte storparten av sine arbeider gjennom dette.

I tillegg til sine undersøkelser av varmestråling som resulterte i Stefan-Boltzmanns lov i 1879 , var han opptatt med å utforske eksperimentelt problemer innen kinetisk teori som diffusjon og fordampning. Det var i forbindelse med et arbeid om hvordan tykkelsen på is som fryser til på vann og hvordan denne prosessen varierer med temperaturen, at han kom frem til det matematiske problemet som nå bærer hans navn..  I tillegg arbeidet han med optikk og elektromagnetisme basert på Maxwells ligninger og fant nye anvendelser av disse som siden har vist seg å være av betydning.

Han hadde mange studenter, hvorav spesielt tre ble svært anerkjente. Den mest berømte er Ludwig Boltzmann som er en av grunnleggerne av moderne, statistisk mekanikk. Josef Loschmidt var den første som klarte å bestemme eksperimentelt størrelsen av et atom og dermed også Avogadros konstant, mens Marian Smoluchowsky for første gang kunne gi en forklaring på Brownske bevegelser omtrent samtidig som også Albert Einstein gjorde det.

## Referanser


## Eksterne lenker
* Encyclopedia.com, biografi om Josef Stefan.
* Josef Stefan, biografi, Institut Jožef Stefan.
* Josef Stefan, biografi, University of St. Andrews.
Selvstyrkingsbevegelsen

**Selvstyrkingsbevegelsen** (kinesisk: 洋務運動 eller 自強運動;  1861–1895) i Kina var en reform organisert under Qing-dynastiets senere år. Det var hensikten å styrke Kina ved moderniseringstiltak, etter at landet hadde lidd mange militære og politiske nederlag for utenlandske og særlig vestlige makter. 

Bevegelsen inndeles gjerne i tre faser: første fase (1861–1872), annen fase (1872–1885) og tredje fase (1885–1895). 

## Navnet
Ønsket om Kinas *selvstyrking* 自强 ble uttrykt med dette ord av Feng Guifen (1809-1874) i en rekke essayer presentert av ham til Zeng Guofan i 1861. Feng hadde skaffet seg ekspertise innen krigføring som kommandant for en styrke frivillige som kjempet mot Taiping-opprørerne. I 1860 kom han til Shanghai, der han ble slått av vestlig militærteknikk. 

I sine dagbøker nevner Zeng hans selvstyrkingsbegrep, mer vidt forstått om teknologisk modernisering.

## Lederskikkelser
* Prins Gong (恭親王)
* Wenxiang  (文祥)
* Zeng Guofan (曾國藩)
* Li Hongzhang (李鴻章)
* Zuo Zongtang (左宗棠)
* Shen Baozhen (沈葆禎)
* Zhang Zhidong (張之洞)

## Litteratur
*John K. Fairbank: *Trade and Diplomacy on the China Coast: The Opening of the Treaty Ports, 1842-1854.* 2 bd. Cambridge, MA: Harvard University Press, 1953.
*Albert Feuerwerker: *China's Early Industrialization; [[Sheng Xuanhuai|Sheng Hsuan-Huai]] (1844–1916) and Mandarin Enterprise.* Cambridge, MA: Harvard University Press, 1958.
*David Pong: *[[Shen Baozhen|Shen Pao-Chen]] and China's Modernization in the Nineteenth Century.* Cambridge and New York: Cambridge University Press, 1994.
*Mary C. Wright: *The Last Stand of Chinese Conservatism: The T'ung-Chih Restoration, 1862 -1874.* Stanford, CA: Stanford University Press, 1957; 2nd printing with additional notes, 1962. Google Book http://books.google.com/books?id=VaOaAAAAIAAJ&printsec=frontcover#v=onepage&q&f=false

## Referanser
Cataniabukten

**Cataniabukten** (italiensk: *Golfo di Catania*) er en bukt i Det joniske hav på østkysten av den italienske øya Sicilia. Den er om lag 32 km lang og 8 km bred, og er avgrenset av Kapp Campolato i sør og Kapp Molini i nord. Den aktive vulkanen Etna ligger i nærheten av Cataniabukten, og elven Simeto munner ut i bukten sør for Catania. 

## Referanser
Argostolibukten

**Argostolibukten** (gresk: Κόλπος Αργοστολίου, *Kólpos Argostolíou*) er en bukt på øya Kefallinia i Det joniske havet i det vestlige Hellas. Den skiller Paliki-halvøya fra Kefallinia på fastlandet og åpner seg mot Det joniske hav i sør. Bukten er om lag 10−12 km lang i nord-sør-retning og 2−3 km bred. Lixouri, som er den nest største byen på Kefallinia, ligger på vestkysten, og hovedbyen Argostoli ligger i en mindre bukt på østkysten av Argostolibukten. 

Kysten er preget av fjell, spesielt på østsiden. Den østlige delen av bukten i øst er en liten lagune der det går en smal vei i overgangen mellom bukten og lagunen. Av landsbyer og byer langs vestsiden av bukten finner en fra sør til nord (med klokken): Lepada, Lixouri, Agios Dimitrios og Livadi. På østsiden finner en fra nord til sør (med klokken) følgende bosetninger: Kontogourata, Farsa, Drapano og Argostoli. Argostolibukten er farbar og trafikkeres av ferger som går fra havnene i Argostoli og Lixouri. 

Det er få elver som munner ut i bukten. Lassi-halvøya ligger i sørøst. Nord på halvøya ligger dammen og campingstedet Katavathres. Av strender ved bukten har en blant annet Lassi og Argostoli i øst og Lepeda i vest. Et fyr står på Lassi-halvøya. Fjell dekker områdene i nord og i øst og Palikí-halvøya i vest. Nesten hele bukten er omringet av veier.

## Referanser


## Eksterne lenker
* 
* Om Argostolibukten på Greek Travel Pages − gtp.gr
Allround-NM på skøyter 1995

**Allround-NM på skøyter 1995** ble avholdt 18. og 19. februar 1995 på Hønefoss idrettspark i Hønefoss.Teknisk arrangør var Idrettsforeningen Liv/Fossekallen.
 
Norgesmestere ble Anette Tønsberg, Aurskog-Finstadbru SK og Ådne Søndrål, Hol IL.

## Sammenlagt damer

## Sammenlagt herrer

## Kilder
* 
* 

## Eksterne lenker
* 
*
Joe Fallon

**Joe Fallon** (født 1. februar 1985 i Bemidji i Minnesota) er en amerikansk ishockeymålvakt som spiller for den norske klubben Lillehammer.

## Karriere
### Amatør
Fallon tilbragte tre sesonger i USHL, da han spilte for Rochester Mustangs and Cedar Rapids RoughRiders, før han tilbragte fire år for ishockeylaget til University of Vermont.

### Proff
Under Fallons proffkarriere spilte han mye i ECHL og AHL. Han tilbragte nesten hele 2008/09-sesongen i ECHL, og var kun reserve i AHL med Rockford IceHogs under 2 kamper. 2009/10-sesongen ble tilbragt i AHL for Rockford og Peoria Rivermen. 2010/11-sesongen ble tilbragt mellom AHL og ECHL, med San Antonio Rampage og Las Vegas Wranglers.

16. september 2011 annonserte Las Vegas Wranglers at de hadde resignert Fallon foran 2011/12-sesongen. Han tilbragte mesteparten av sesongen med Wranglers, kun korte opphold i AHLs Bridgeport Sound Tigers og Houston Aeros, hvor han hjalp laget i Kelly Cup-sluttspillet.

23. mai 2013, ble det bekreftet at Fallon hadde signert med Lillehammer Ishockeyklubb foran GET-ligaen 2013/14.

## Meritter
* All-ECAC Hockey Rookie Team, 2004/05
* Årets nykommer i NCAA (ECAC), 2004-05 
* University of Vermont: 20 smultringer gjennom collegekarrieren 
* University of Vermont: Rekord med 6 smultringer på en sesong, to ganger; 2005/06 og 2006/07 
* Ukens målvakt i ECHL (01/17/11-01/23/11)
* All-ECHL Second Team, 2011/12

## Referanser


## Eksterne lenker
*
USS «Donald Cook» (DDG-75)

**USS «Donald Cook» (DDG-75)** er en amerikansk jager i Arleigh Burke-klassen med hjemmehavn i Rota i Spania. Skipet er oppkalt etter Donald Cook, en offiser i United States Marine Corps, som døde i fangenskap under vietnamkrigen. Det tilhører Atlanterhavsflåten i Den amerikanske marinen.

## Historikk

8. april 2014 ble det bekreftet offisielt fra militære tjenestemenn at USS «Donald Cook» skulle utplasseres i Svartehavet som tegn på støtte til østeuropeiske allierte som var bekymret for Russland sin styrkeoppbygging langs grensen til Ukraina.
12. april 2014 ble USS «Donald Cook» overflydd 12 ganger av et russisk Sukhoj Su-24 jagerfly. Ifølge amerikanske tjenestemenn forsøkte mannskapet flere ganger å kontakte piloten for å få vite hans intensjoner, og for å gi beskjed om å holde trygg avstand til skipet, men han svarte ikke.

## Referanser




## Litteratur

* 

## Eksterne lenker
*
Molosbukten

**Molosbukten** (gresk: Κόλπος Μόλου, *Kolpos Molou*) er en bukt i Det joniske hav, beliggende på østsiden av øya Ithaka i Hellas. Den har en lengde på om lag 5 km og er mellom 6-7 km bred ved hovedbyen Vathy, som ligger på den sørøstlige siden av bukten. 

Bukten har en smal havn som strekker seg sørøst fra Vathy og til Kapp Skhinos i øst. To små, ubebodde øyer (Lazareto og Skartsoumponisi) ligger sør i bukten ved den vestlige enden av havnen til Vathy. Fjell omgir bukten og en strand ligger i nordvest. Det går ferjesamband fra havnen til Sami på Kefallinia i sørvest. Bare to elver, som er tørre om sommeren, munner ut i bukten.
Feng Guifen

**Feng Guifen** (; født 1809 i Suzhou, død 28. mai 1874) var en mandarin (*[[jinshi (mandarin)|jinshi]]*-grad 1840) under Qingdynastiets tid og en sterk bidragsyter til tankegangen bak selvstyrkingsbevegelsen som gjorde seg gjeldende i Kina i de siste tiårene av 1800-tallet. 

Han kom fra velstående godseierslekt. Han ble kompilator ved Hanlinakademiet i Beijing og så privatsekretær for visekongen av Liangjiang, Li Hongzhang. 

Feng gikk sterkt inn for selvstyrking og industrialisering ved å lære fra vestlige teknologier og militære systemer, samtidig som man holdt fast ved de sentrale  neokonfucianske prinsipper. I et essay *Om tilvirkelsen av fremmede våpen* skrev han at «det vi må lære av barbarene er bare ett - solide skip og effektive ildvåpen». Selv om flere av hans reformforslag ikke ble satt fullt ut i livet, ble de til inspirasjon også for senere generasjoners politiske reformatorer.

## Referanser
Frityrstekt Mars

**Frityrstekt Mars** () er en skotsk søtsak. Den består av en dypfryst Mars-sjokolade dyppet i frityrdeig og kokt i olje.

En undersøkelse fra 2004 viste at av 300 undersøkte fish and chips-utsalgssteder i Skottland serverte 22 prosent av dem også frityrstekt Mars. Retten er mest populær blant barn og unge, og omtrent tre fjerdedeler av kundene til de undersøkte utsalgsstedene var barn.

Haven Chip Shop i byen Stonehaven hevder å ha vært først ute med å tilby frityrstekt Mars på 1990-tallet. I 2015 kom en noe mindre usunn variant &ndash; Mars-sjokolader stekt i filodeig &ndash; på menyen i kantina til Skottlands parlament.

## Referanser




## Eksterne lenker
*
Messeniabukten

**Messeniabukten** (gresk: Μεσσηνιακός Κόλπος, *Messiniakós Kólpos*) er en bukt i Det joniske hav i Hellas. Bukten ligger mellom den sørlige kysten av prefekturet Messenia og den sørvestlige kysten av Manihalvøya i Lakonia. Den grenser til øya Venetiko i vest og Kapp Tenaro i sørøst. Fjellene Taygetos ligger øst for bukten og er omringet av åser. Messeniabukten er om lag 72 km lang, 42 km bred og har en maksimal dybde på 2&nbsp;310 meter. 

Vestkysten av bukten er stort sett lavtliggende, fruktbar og godt utbygd, mens østsiden er preget av den sørlige foten av Taygetos og er forholdsvis berglendt og utilgjengelig, med få bosetninger. Flere fjell dekker de vestlige delene og jordbruksområder, som er en del av Pamisossletten, ligger i nord. Elven Pamisos munner ut innerst i bukten, i nærheten av Kalamata som er områdets hovedby.

## Steder ved bukten
* Koroni, vest
* Longa, vest
* Petalidi, nordvest
* Messini, nordvest
* Kalamata, nordøst
* Kardamyli, øst
* Selinitsa, øst
* Trokhylo, sørøst
* Areopoli, sørøst
* Gerolimenas, sørøst

## Referanser


## Eksterne lenker
*
Grandview

**Grandview** er en by i den amerikanske delstaten Missouri. Grandview ligger i Jackson County i det nordvestlige Missouri, og hadde 24&nbsp;275 innbyggere ved folketellingen i 2010. Byen ligger ved stamveien U.S. Route 71 og sentralt i storbyområdet Kansas City, som har over 2 millioner innbyggere. I perioden 1950–1970 vokste folketallet i Grandview fra 1&nbsp;500 til 17&nbsp;500 innbyggere.

Ved folketellingen i 2010 var innbyggerne i Grandview overveiende av europeisk (48,3 %), afroamerikansk (40,8 %) og latinamerikansk (9,7 %) opprinnelse. I perioden 2006–2010 var flesteparten av byens innbyggere sysselsatt innen offentlig tjenesteyting og administrasjon, varehandel samt hotell- og restaurantbransjen. I samme periode levde i snitt 9,5 % av husholdningene og 14,2 % av befolkningen under fattigdomsgrensen.

Gården til Harry S. Truman, USAs 33. president, ligger i Grandview og er bevart som et historisk sted. Truman solgte det meste av jorden til utvikling av forstadbebyggelse, inkludert Truman Corners Shopping Center.

## Referanser


## Eksterne lenker
*
Salat (matrett)

**Salat** er en kald eller lun matrett som inneholder en blanding oppskårne eller strimlete ingredienser. Ingrediensene er ofte rå, og kan omfatte bladgrønnsaker som salat, spinat eller lignende vekster, ulike grønnsaker, frukt, nøtter, kjøtt og sjømat. Videre kan salaten smaksettes med salt, krydder, urter, olje eller ulike typer saus eller dressing. En salatrett kan spises til alle måltider (frokost, lunch, middag og kveldsmat), og enten være et hovedmåltid i seg selv eller være tilbehør til et annen rett.

## Historie
Råkostsalat hørte med i renessansens finere kjøkken, men nord for Alpene var man skeptisk til ukokte grønnsaker og frukt som ikke var syltet eller saftet. Det gjenspeiles i *[[Flora Danica]]* fra 1648, der Simon Paulli skriver at salat tidligere var mer ansett enn nå, og tåler man den ikke rå, bør den kokes. På 1700-tallet ble renessansens kontrastrike kjøkken forlatt til fordel for det harmoniske, og da forsvant salaten. Først helt på slutten av 1800-tallet dukket den opp igjen, men da som salatblader i en dressing av fløte, smakt til med sukker og sitron eller eddik. Mange av 1900-tallets salater stammer fra USA, og issalat (*Iceberg*) fra California var en uslåelig bestanddel frem til 1970-tallet, da Cesar Chavez iverksatte en boikott i protest mot de californiske salatplukkernes arbeidsforhold. Det utviklet seg også en smak for salat i *[[vinaigrette]]* i stedet for dressinger basert på melkeprodukter, slik som *[[Thousand Island]]* og blåmuggost-dressing. Begge bidro til salat som smakstilsetning i hamburgere, sandwicher og andre *[[fast food]]s*. 1980-tallets «nye kjøkken» med pyntelig presentasjon av maten gjorde bruk av de varierende fargene i råkostsalater som dekorativt element.

## Kjente salatretter
Noen kjente salatretter er cæsarsalat, potetsalat og waldorfsalat.


Fil:Caesar salad (2).jpg|Cæsarsalat 
Fil:Potato Salad with fresh vegetables.JPG|Potetsalat
File:Waldorfsalat.jpg|Waldorfsalat


## Referanser
Torger Hovi

**Torger Hovi** (1905–1980) var en norsk politiker (Ap) og småbruker fra Øystre Slidre i Valdres. Han var stortingsrepresentant fra Oppland i tre perioder 1961–1973. 

Hovi gikk på Valdres jordbruksskule 1924-1925, arbeidet som planlegger for jordstyret i Østre Slidre 1927-1950 og som småbruker fra 1949. Han var styreformann ved Valdres jordbruksskole 1945-1964, formann Oppland landbruksselskap 1945-1972 og formann i Fylkeslandbruksstyret i Oppland 1956-1972. Han satt i kommunestyret 1933–1963, det meste av tiden i formannskapet, og var varaordfører 1958–61. Han hadde også styreverv i Øystre Slidre Sparebank, Valdres folkemuseum, Øystre Slidre ysteri, mållaget og Oppland Arbeiderblad.

Hovi skrev om skogbruk, jordbruk og seterbruk i boka *Vest-Oppland og Valdres* (1982).

## Referanser


## Eksterne lenker
*
Patrasbukten

**Patrasbukten** (gresk: Πατραϊκός Κόλπος, *Patraikós Kólpos*), også kjent som **Patraikosbukten**, er en bukt i Det joniske hav i Hellas. I øst ligger Rionstredet mellom nesene Rio og Andirrio med Korintbukta på den andre siden. I nord ligger prefekturet Etoloakarnania ut mot bukten, mens Akhaia ligger i sør. I vest ender bukten ved en linje fra øya Oxía til Kapp Araxos. Den er 40–50 km lang og 10-20 km bred med et areal på 350–400 km².

Havnebyen Patras ligger i sørøst og er den eneste større havnen i bukten. Fra her går det ferger til Ancona og Brindisi i Italia i tillegg til Kefallinia. Mesolongi har også en havn.  Det ligger strender i sør, i øst og enkelte steder i nord. De gamle havnene i Rio og Andirrio ligger øst i bukten. Det er mye fisk i Patrasbukten.

Tre store sjøslag ble utkjempet i Patrasbukten: Slaget ved Zonchio i 1499, slaget ved Modon i 1500 og slaget ved Lepanto i 1571. Sistnevnte er et av historiens største sjøslag. Selv om de to førstnevnte slagene enkelte ganger også blir kalt «slagene ved Lepanto», er det sistnevnte slag som har blitt knyttet mest med navnet. Lepanto er i dag kjent som Nafpaktos og ligger lenger inne i det som er kjent som Korintbukta. Slaget ved Patras, som ble utkjempet mellom flåtene til Det russiske keiserdømmet og Det osmanske riket, fant sted her i 1772. 

Under andre verdenskrig traff skipet «Vivi» en sjømine og sank på 30 meters dyp i Patrasbukten den 11. september 1940.

## Steder langs bukten
* Rio − øst, strender
* Patras − øst, havn med strender
* Paralia − sørøst
* Roitika − sørøst
* Monodendri − sørøst
* Tsoukouleika − sør, sørøst
* Alissos − sør, strand
* Alykes, nord for Kato Akhaia − sør
* Ioniki Akti − sør
* Mavry Myti − sørvest
* Kapp Araxos − sørvest
* Mesolongilagunen − nordvest
* Mesolongi − nord
* Andirrio − nordøst, havn

## Elver

De følgende elvene munner ut i Patrasbukten: 
*Nordsiden:
**Akheloos
**Evinos
*Sørsiden:
**Kharadros
**Glafkos, sør for Patras
**Peiros

## Eksterne lenker
* 
*http://www.sailingissues.com/greekislands/landsat/ionian2.html Satellittbilde av blant annet Patrasbukten og andre områder vest i Hellas] − sailingissues.com
Meahccevákkejávri

**Meahccevákkejávri** (også skrevet *Mækkevaggejavre*, *Meaccevajávri*) er en innsjø i Tromsø kommune i Troms. Den ligger på 598 moh., rundt fire kilometer vest for bygda Stordalstrand, og har et areal på . Det har utløp mot øst via Stordalelva. Vatnet er 1,5 kilometer langt og 800 meter bredt på det bredeste.

## Referanser
Kjersti Stenseng

**Kjersti Stenseng** (født 1974) er en norsk politiker (Ap) som fra 16. september 2025 er Norges arbeids- og inkluderingsminister. Fra 4. februar samme år var hun Norges kommunal- og distriktsminister. Fra 2015 til 2025 var hun Arbeiderpartiets partisekretær.

## Biografi
Stenseng kommer fra Kvam i Nord-Fron kommune i Innlandet. Hun er datter av Ap-politikeren Gunnar Tore Stenseng.

Hun satt i Arbeiderpartiets sentralstyre fra 2011 til 2025, og er tidligere statssekretær og politisk rådgiver i 

Stenseng har også jobbet som festivalsjef for Peer Gynt-stemnet, festivalsjef for Norsk Litteraturfestival, og HR- og frivillighetssjef for 

Ved stortingsvalget 2013 var Stenseng 4. kandidat for Oppland Arbeiderparti, etter at hun på nominasjonsmøtet tapte kampvoteringen om tredjeplassen mot Stine Renate Håheim, med 53 mot  Hun var i stortingsperioden 2013–2017 1. vara til Stortinget.

Stenseng kunngjorde 15.&nbsp;desember 2024 at hun ikke ville stille til gjenvalg som partisekretær på Arbeiderpartiets landsmøte i april 2025.

I 2024 giftet hun seg med tidligere idrettspresident Tom Tvedt.

## Verv
* 2015–2025 Partisekretær i Arbeiderpartiet
* 2011–2025 Sentralstyremedlem i Arbeiderpartiet
* 2010–2014 Fylkespartileder i Oppland Arbeiderparti
* 2008–2010 Kvinnenettverksleder i Oppland Arbeiderparti
* 2007–2011 Medlem av formannskap og kommunestyre i Sør-Fron kommune

## Referanser




## Eksterne lenker
* 
* Kjersti Stensengs CV
Harrisonville

**Harrisonville** er en by i den amerikanske delstaten Missouri. Harrisonville er administrasjonssentrum i Cass County i det vestlige Missouri, og hadde 10&nbsp;019 innbyggere ved folketellingen i 2010.

Harrisonville ble grunnlagt i 1837, etter at Kongressen donerte landområdet til lokale myndigheter. Småbyen ble oppkalt etter kongressmann Albert G. Harrison, som spilte en sentral rolle i få området donert.

Ved folketellingen i 2010 var 95 % av innbyggerne i Grandview av europeisk opprinnelse, i første rekke av tysk (30 %) eller irsk (20,6 %) herkomst. I perioden 2006–2010 var flesteparten av byens innbyggere sysselsatt innen offentlig tjenesteyting og administrasjon, industriproduksjon, varehandel og finansbransjen. I samme periode levde i snitt 12,4 % av husholdningene og 14,6 % av befolkningen under fattigdomsgrensen.

## Referanser


## Eksterne lenker
*
Unni Diesen

**Unni Elisabeth Diesen,** senere *Sundström*, *Fallström,* (1908–1977) var Norges første sosialøkonom, førstesekretær i Handelsdepartementet, og en norsk tjenesteperson i Utenriksdepartementet som spilte en viktig rolle i planleggingen og opprettelsen av etterretningstjenesten.

Diesen var sekretær for utenriksminister Halvdan Koht i Utenriksdepartementet fra 11. april til 29. august 1940. Som sekretær fulgte hun sin sjef, utenriksminister Koht, om bord på oppsynsskipet «Fridtjof Nansen». Om bord var også hennes far, kommanderende admiral Henry Diesen. Diesen var en av pådriverne for å få i gang etterretningen i Norge. Da det sommeren 1940 i London ble tatt initiativ til å få på plass et etterretningskontor under Utenriksdepartementet, deltok Diesen på det første møtet der London-regjeringens etterretning ble diskutert, og hun deltok etterpå i både planleggingen og opprettelsen av etterretningstjenesten.

Relasjonen mellom Diesen og Koht var medvirkende til Kohts avgang som utenriksminister. Ryktene om et romantisk forhold gjorde at Diesen valgte å forlate London for å beskytte Koht, hun fikk da en diplomatisk stilling i Canada.

Diesen ble cand.oecon. i 1932 og mag.art. i 1937. Hun var ansatt i Rikstrygdeverket fra 1925 til 1935, og var sekretær i Handelsdepartementets fiskeriavdeling fra 1936 og fram til Andre verdenskrig.

Hun var på 1960-tallet bosatt i Nyköping i Sverige. I 1965 utga hun erindringsboken *Kvinne i krig* på Cappelen forlag.

Hun var datter av Henry Diesen, kommanderende admiral i Norge ved krigsutbruddet 9. april 1940.

## Referanser


## Biografi

*  

## Eksterne lenker
Airwave

**Airwave** er et TETRA-basert radiokommunikasjonsnettverk brukt av nødetatene i Storbritannia. Nettet er digitalt og kryptert, og dekker over 99% av befolkningen. Det ble bygget ut fra 2001 til 2005. Airwave-nettverket tilsvarer det norske Nødnett.

## Eksterne lenker
*
Désirée

**Désirée** er et spansk, italiensk og fransk kvinnenavn. Navnet skrives også *Desiree* eller *Desirée*. De maskuline formene av navnet, *[[Desire (fornavn)|Desire]]*, *Désiré* og *Desiré*, brukes også noen ganger som kvinnenavn.

## Etymologi
Désirée betyr «ønsket» på fransk. Navnet er også relatert til det romeske kvinnenavnet *Desiderata*, som var en feminin form av *Desideratus*, dannet av latinske *desideratum*, «ønsket».

## Utbredelse
*Désirée* eller *Desiree* er vanlige navn blant annet i Elfenbenskysten, Trinidad og Tobago og Luxembourg.

|}

## Kjente personer med navnet
Personene i listen er ordnet kronologisk etter fødselsår.
* Desideria av Sverige og Norge (1777&ndash;1860), fransk-svensk kongelig, født Bernadine Eugenie Désirée Clary, dronning av Sverige og Norge 1818&ndash;1844.
* Desirée Baolian Qin-Hilliard, kinesisk-amerikansk professor
* Desiree Hartsock, amerikansk deltaker i TV-programmet *The Bachelorette 2013*
* Desiree Melancon, amerikansk snowboardkjører
* Desiree Zurowski, canadisk skuespiller
 
## Annen bruk av navnet
* *[[Désirée (film)]]*, belgisk film fra 1954 med Marlon Brando i hovedrollen

## Referanser


## Eksterne lenker
International Association on Mechanization of Field Experiment

**International Association on Mechanization of Field Experiments** (**IAMFE**) er en norsk ideell organisasjon grunnlagt i 1964. Den 19. juni 1964 vedtok et flertall av deltagerne i NATO Advanced Study Institute on Mechanization of Field Experiments fra 17 land å opprette IAMFE.

Forslaget om IAMFE var utarbeidet og ble presentert av Egil Øyjord. Formålet med IAMFE er å informere jordbruksforskere og planteforedlere om maskiner, utstyr og instrumenter som kan øke kapasiteten og nøyaktigheten i landbruksforskningen. IAMFE feirer 50 år i 2014.

## Referanser




## Eksterne lenker
*
Allround-NM på skøyter 1997

**Allround-NM på skøyter 1997** ble avholdt 28. og 29. desember 1996 på Slåtthaug kunstisbane i Fana, Bergen.Teknisk arrangør var Fana Idrettslag.
 
Norgesmestere ble Anette Tønsberg, Aurskog-Finstadbru SK og Kjell Storelid, Stord T&IL.

## Sammenlagt damer

## Sammenlagt herrer

### Utenfor konkurranse, Herrer

## Kilder
* 
* 

## Eksterne lenker
* 
*